Suchinthana/ta-wikipedia huggingface dataset:
நார்மெர்

நார்மெர் எகிப்தின் துவக்க வம்சத்தின், முதல் வம்சத்தை நிறுவிய மன்னராக கருதப்படுகிறார். இவர் ஒருவேளை துவக்க அரச மரபுக்கு முந்தைய  மன்னர்  பார்வோன் கா அல்லது இரண்டாம் இசுகோர்ப்பியோன்  என்றும், சிலர் இவரை  மேல் எகிப்து மற்றும் கீழ் எகிப்தினை ஒன்றிணைத்தவராகக் கருதுகின்றனர். இவர் தினீஸ் நகரத்தை நிறுவினார். மேலும் இவர் எகிப்தை ஒன்றிணைத்தை நினைவு கூறும் வகையில் நார்மெர் கற்பலகையை நிறுவினார். 5,100 ஆண்டுகள் பழமை வாய்ந்த இந்த கற்பலகையே உலக வரலாற்றை ஆவணப்படுத்தும் முதல் தொல்பொருள் ஆகும். இவரது கல்லறை  உம் எல்-காப் எனுமிடத்தில் கண்டுபிடிக்கப்பட்டுள்ளது.

படத்தொகுப்பு

ஆட்சிக்காலம்
நார்மெரின் ஆட்சியின் தொடக்கமாக கிமு 3100  ஆய்வாளர்களால் கருதப்படுகிறது. வரலாற்று முறை மற்றும் ரேடியோகார்பன் காலக்கணிப்பு இரண்டையும் பயன்படுத்தி பிற முக்கிய மதிப்பீடுகள் கிமு 3273–2987 என வரையறுத்துள்ளனர்.

கல்லறை
மேல் எகிப்தில் அபிடோஸுக்கு அருகிலுள்ள உம் எல்-காஅப்பில் உள்ள நார்மெரின் கல்லறை மண் செங்கல்லால் வரிசையாக இரண்டு இணைக்கப்பட்ட அறைகளைக் (பி 17 மற்றும் பி 18) கொண்டுள்ளது. எமில் அமெலினோ மற்றும் பெட்ரி இருவரும் பி 17 மற்றும் பி 18 கல்லறைகளை அகழ்வாராய்ச்சி செய்திருந்தாலும், 1964 ஆம் ஆண்டில் தான் கைசர் அவற்றை நார்மருடையது என்று அடையாளம் கண்டுள்ளார். நார்மெரின் கல்லறையானது நார்மருக்கு முன்னபதாக மேல் எகிப்தை ஆட்சி செய்த கா மற்றும் அவரது உடனடி வாரிசாக இருந்த ஹோர்-ஆஹா ஆகியோரின் கல்லறைகளுக்கு அடுத்ததாக அமைந்துள்ளது. {{efn| Narmer's tomb has much more in common with the tombs of his immediate predecessors, Ka and Iry-Hor, and other late Predynastic tombs in Umm el-Qa'ab than it does with later 1st Dynasty tombs. Narmer's tomb is 31 sq. meters compared to Hor-Aha, whose tomb is more than three times as large, not counting Hor-Aha's 36 subsidiary graves. According to Deyer,

இதனையும் காண்க 
 நார்மெர் கற்பலகை
 பாரோக்களின் பட்டியல்
 பண்டைய எகிப்திய அரசமரபுகள்

குறிப்புகள்

மேற்கோள்கள்

வெளி இணைப்புகள் 
  The Narmer Catalog
  Database of Early Dynastic Inscriptions 
  Early Egyptian Queen Revealed in 5,000-Year Old Hieroglyphs
  Photos: 5,000-Year Old Hieroglyphs Discovered in Sinai Desert.
 Hierakonpolis: City of the Hawk

எகிப்தின் முதல் வம்சம்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
எகிப்திய மன்னர்கள்
எகிப்தின் வரலாறு
பண்டைய எகிப்து
சிதம்பரம் தொடருந்து நிலையம்

சிதம்பரம் தொடருந்து நிலையம் (Chidambaram railway station, நிலையக் குறியீடு:CDM) ஆனது இந்தியாவின், தமிழ்நாட்டில் உள்ள கடலூர் மாவட்டத்தில் சிதம்பரம் நகரில் அமைந்துள்ள ஒரு தொடருந்து நிலையமாகும். இது தென்னக இரயில்வே மண்டலத்தின் திருச்சிராப்பள்ளி இரயில்வே கோட்டத்தின் கீழ் இந்த தொடருந்து நிலையம் அமைந்துள்ளது. சிதம்பரம் தொடருந்து நிலையம்  சென்னை, திருச்சிராப்பள்ளி, தஞ்சாவூர், மதுரை, திருப்பதி, வாரணாசி, மும்பை போன்ற பல நகரங்களை இணைக்கிறது.

இடம் மற்றும் அமைப்பு 
சிதம்பரம் தொடருந்து நிலையம் சிதம்பரம் அண்ணாமலை நகரில் உள்ளது. இதன் மிக அருகாமையில் சிதம்பரம் பேருந்து நிலையம் அமைந்துள்ளது. அருகில் உள்ள விமான நிலையம் 175 கி.மீ. தொலைவில் உள்ள திருச்சிராப்பள்ளியில் அமைந்துள்ளது.

இரயில் தடங்கள் 
தஞ்சாவூர், நாகப்பட்டினம், காரைக்குடி, திருவாரூர், இராமேஸ்வரம் போன்ற இடங்களுடன் சென்னையை இணைக்கும் முக்கிய தொடருந்து நிலையமாக அமைந்துள்ளது.

திட்டங்கள் மற்றும் மேம்பாடு
இந்திய இரயில்வேயின் அமிர்த பாரத் நிலையத் திட்டத்தின் கீழ் மேம்படுத்தப்படுவதற்கு தமிழ்நாட்டிலுள்ள 532 தொடருந்து நிலையங்களில் தேர்ந்தெடுக்கப்பட்ட 77 நிலையங்களில் இதுவும் ஒன்றாகும். அம்ரித் பாரத் திட்டத்தின் கீழ் தமிழ்நாட்டிற்கென 4100கோடி நிதி ஒதுக்கீடு செய்யப்பட்டுள்ளது. மத்திய அரசின் உள்கட்டமைப்புக்கான பிரதமர் கதி சக்தி அமைப்பின் கீழ் இத்திட்டம் செயற்படுத்தப்படுகிறது. 

அமிர்த பாரத் திட்டத்தின் கீழ் திருச்சி கோட்டத்தில் 15 நிலையங்கள் தேர்ந்தெடுக்கப்பட்டன, சிதம்பரம் தொடருந்து நிலையத்தை புதுப்பிக்கும் பணிக்கு 5.97 கோடி  ரூபாய் ஒதுக்கப்பட்டுள்ளது. 
நிலையத்தின் முன்புறமுள்ள சாலைப் பணிகள், பயணிகளை ஆட்டோ, டாக்ஸி ஏற்றி இறக்கி செல்லும் பகுதி, வாகன நிறுத்துமிடங்கள், பாதசாரி நடைபாதைகள், பயணிகளின் நடைபாதை மற்றும் வசதியை மேம்படுத்துதல், புதிய பயணச்சீட்டு முன்பதிவு நிலையங்கள் மற்றும் காத்திருப்பு அரங்குகள் மற்றும் விஐபி லாஞ்ச் கட்டப்படும். மேம்படுத்தப்பட்ட தரைத்தளம், இருக்கை மற்றும் கழிப்பறை வசதிகளும் கட்டப்படும், ரயில் நிலைய இருக்கைகள், குடிநீர் வசதிகள் மற்றும் அழகியல் தன்மையுள்ள தங்குமிடங்கள் ஆகியவை பயணிகளுக்கு வசதியான மற்றும் இனிமையான அனுபவத்தை உறுதி செய்யும் வண்ணம் அமைக்க திட்டமிடப்பட்டுள்ளன. நுழைவுப்பகுதியானது மாற்றுத்திறனாளிகள் எளிதில் அனுகும் வண்ணம் நன்கு வடிவமைக்கப்பட்ட சரிவுப் பாதைகளாக அமைக்கப்படும். ப்யணிகளுக்கு அத்தியாவசிய பயணத் தகவல்களை வழங்க நிலைய வளாகத்தில் புதிய எல்இடியிலான அறிவிப்பு பலகைகள் அமைக்கப்படும். நிலையத்தின் கட்டிடங்கள் முழுவதும் எல்.ஈ.டி விளக்குகள் பயன்படுத்தப்படும், ஒருங்கிணைந்த பயணிகள் தகவல் அமைப்பு செயல்படுத்தப்படும். ரயில் அட்டவணைகள், பிளாட்பார மாற்றங்கள் மற்றும் பிற முக்கியமான பயணத் தகவல்கள் பற்றிய நிகழ்நேர புதுப்பிப்புகளை வழங்கும் வகையில் திட்டமிடப்பட்டு பணிகள் மேற்கொள்ளபடுகின்றன.

மேற்கோள்கள்

வெளி இணைப்புகள் 
 தென்னக இரயில்வே- அதிகாரப்பூர்வ இணையதளம்

கடலூர் மாவட்டத்திலுள்ள தொடருந்து நிலையங்கள்
திருச்சிராப்பள்ளி தொடருந்து கோட்டம்
துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
ஊசிமடற் பனை

ஊசிமடற் பனை (Raphia ruffia) அல்லது இராப்பியா பாரினிபெரா  Raphia farinifera  என்பது வெப்பமண்டல ஆப்பிரிக்கப் பனைமர வகையாகும். இது  ஈரமான தரைக்காடுகளிலும் சதுப்புநிலப் பகுதிகளிலும் மாந்த வாழ்விடப் பகுதிகளிலும் ஆற்றுநீர்ப் படுகைளிலும் வாழ்கிறது. இது கடல் மட்டத்தில் இருந்து 50 மீ முதல் 1000 மீ உயரம் வரை நிலவுகிறது.

வகைபாடு
தாவரவியல் பெயர்   	:	 இராப்பியா  உரூப்பியா Raphia ruffia 
குடும்பம்			:பாமேசீயே Palmaceae
வேறு பெயர்		:ஊசிமடற் பனை Raffia Palm

இலை அமைவு
	இது மிகச்சிறிய மரம், ஆனால் மிகவும் பிரமாண்டமான இலையைக் கொண்டுள்ளது. இது இறகு வடிவ கூட்டிலைகளை கொண்டுள்ளது. இதனுடைய இலை 65 அழ (20மீ) நீளம் கொண்டுள்ளது. ஒவ்வொரு தனி இலையும் 2 முதல் 5 அடி நீளம் உள்ளது. இந்த இலைகள் 80 முதல் 100 வரை இருக்கும். இலைக்காம்பு 13 அடி நீளம் உள்ளது. இலையின் அடிப்பகுதியில் வெள்ளைப்பொடி போன்று இருக்கும். பூங்கொத்து 16 அடி நீளத்திற்கு இருக்கும்.

காணப்படும் பகுதி
இம்மரம் ஆப்பிரிக்காவிலும் மடக்காசுக்கர் ஆகிய நாடுகளில் வளர்கிறது.

பொருளாதாரப்  பயன்கள்
இதனுடைய நாரிலிருந்து  ஊரக மக்கள் துணி நெய்கிறார்கள். மேலும் இதன் இலைகளில் பாய், கூடை, தொப்பி ஆகியவை செய்கின்றனர்.

காட்சிமேடை

மேற்கோள்கள்

உசாத்துணை
பெரியதும் சிறியதும் ஆசிரியர் ஏற்காடு:இளங்கோ வெளியீடு:அறிவியல் வெளியீடு

வெளி இணைப்புகள்
Gallery of Raphia farinifera
Flora of Mozambique
Flora of Zambia

துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
பனை
தமிழக ஆசிரியர்கள் தொடங்கிய தாவரவியல் கட்டுரைகள்
பாதர் ஆறு

பாதார் நதி (Bhadar River) மேற்கு இந்திய மாநிலமான குசராத்தில் சௌராட்டிர தீபகற்பத்தில் பாய்கின்ற ஓர் ஆறாகும். தோன்றிய இடத்திலிருந்து யசுதான் நகரம் வழியாக தெற்கு நோக்கிப் பய்ந்து பின்னர் தென்மேற்கில் திரும்பி போர்பந்தருக்கு அருகில் அரபிக் கடலில் கலக்கும் வரை பொதுவாக மேற்கு நோக்கிப் பாய்கிறது . பாதார் நதியின் மொத்த நீர்ப்பாசன பகுதி 7,094 சதுர கிலோமீட்டர் (2,739 சதுர மைல்) ஆகும் .
2, 38,000,000 கன மீட்டர்  கொள்ளவு கொண்ட பாதார்- I , 49,000,000 கன மீட்டர்  கொள்ளவு கொண்ட பாதார்- I I என்ற இரண்டு நீர்த்தேக்கங்களை பாதார் ஆறு தன்னகப்படுத்தியுள்ளது.

மேற்கோள்கள் 

குசராத்தின் ஆறுகள்
தேசிய நெடுஞ்சாலை 381எ (இந்தியா)

மாநில நெடுஞ்சாலை 381எ(National Highway 381A) என்பது  தென்னிந்தியாவில் ஈரோடு நகரம் வழியாக சங்ககிரி அருகே தேசிய நெடுஞ்சாலை-544 உடன் வெள்ளக்கோவில் அருகே தேசிய நெடுஞ்சாலை-81ஐ இணைக்கும் ஒரு இடைவழி நெடுஞ்சாலை ஆகும். 381ஏ வெள்ளக்கோயில், மேட்டுப்பாளையம், அய்யம்பாளையம், சுகந்தசாமிபாளையம் எழுமாத்தூர், மொடக்குறிச்சி, தண்ணீர்பந்தல், சக்திநகர் (ஈரோடு), பள்ளிபாளையம், வெப்படை, படைவீடு மற்றும் சங்கைவீடு ஆகியவற்றை இணைக்கிறது.

வழித்தடம் 
இந்த நெடுஞ்சாலை வெள்ளக்கோயில், முத்தூர், மொடக்குறிச்சி, ஈரோடு, பள்ளிபாளையம் வழியாக சங்ககிரிக்கு 71.6 கி.மீ நீளம் செல்லக்கூடியது.

முக்கிய சந்திப்புகள் 
 தேசிய நெடுஞ்சாலை-81, வெள்ளக்கோயில்
 வெளி வட்டச்சாலை, லக்காபுரம்
 மாநில நெடுஞ்சாலை 84, சோலார், ஈரோடு
 மாநில நெடுஞ்சாலை 83எ, மூலப்பாளையம், ஈரோடு
 மாநில நெடுஞ்சாலை 96, தந்தை பெரியார் அரசு மருத்துவமனை, ஈரோடு
 மாநில நெடுஞ்சாலை 15, மத்திய பேருந்து நிலையம், ஈரோடு
 தேசிய நெடுஞ்சாலை-544எச் (பழைய எஸ்எச்-20), ஈரோடு
 மாநில நெடுஞ்சாலை 79, பள்ளிபாளையம்
 மாநில நெடுஞ்சாலை 198, பள்ளிபாளையம்
 தேசிய நெடுஞ்சாலை-544 , சங்ககிரி

மேற்கோள்கள் 

இந்திய தேசிய நெடுஞ்சாலைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வார்டு எண் .21, கொல்கத்தா மாநகராட்சி

உட்பிரிவு எண் 21, கொல்கத்தா மாநகராட்சி  (Ward No. 21, Kolkata Municipal Corporation) கொல்கத்தா மாநகராட்சி ஆணையத்தின் ஒரு நிர்வாக பிரிவு ஆகும். இந்தியாவின் மேற்குவங்காள மாநிலத்தில் உள்ள வடக்கு கொல்கத்தாவின் புறநகர் பகுதிகளான இயோராபாகன் மற்றும் மலபாரா பகுதிகள் இதில் உள்ளடங்கியுள்ளன. 

வடக்கில் நிம்தலா காட் தெருவுக்குச் செல்லும் துறைமுகப் பொறுப்புக்கழக சாலை, கிழக்கில் பைசுனாப் சரண் செட் தெருவு மற்றும் இயதுலால் மல்லிக் சாலை; தெற்கில் காளிகிருட்டிணா தாகூர் தெரு, தர்பநாராயண் தாகூர் தெரு மற்றும் ஊக்ளி ஆற்றங்கரைக்கு செல்லும் துறைமுகப் பொறுப்புக்கழக சாலை, மேற்கில் ஊக்ளி ஆறு ஆகியன இவ்வுட்பிரிவுக்கு எல்லைகளாக உள்ளன.

மக்கள் தொகை  
2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, கொல்கத்தா நகராட்சி ஆணையத்தின் உட்பிரிவு எண். 21 இன்  மொத்த மக்கள் தொகை 21,187 ஆக இருந்தது.   இதில் 13,127 (62%) ஆண்கள் மற்றும் 8,060 (38%) பெண்கள் இருந்தனர்.  6 வயதுக்குட்பட்ட சிறுவர்கள் எண்னிக்கை 1,295 ஆகும். கல்வியறிவு பெற்றவர்களின் மொத்த எண்ணிக்கை 16,016 ஆக இருந்தது.  மக்கள் தொகையில் இது 78.12% ஆகும்.

மேற்கோள் 

மேற்கு வங்காளம்
துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
ரிச்சர்டு நெட்டைக்காலி

ரிச்சர்டு நெட்டைக்காலி (Richard's pipit - ஆந்தசு ரிச்சர்டி) என்பது ஒரு நடுத்தர அளவுள்ள, (மரத்தை) அடையும் பாசரீன் வகைப் பறவை ஆகும். இவை வட ஆசியப்பகுதிகளின் திறந்த புல்வெளிகளில் இனப்பெருக்கம் செய்கின்றன. இவை இங்கிருந்து இந்தியத் துணைக்கண்டம் மற்றும் தென்கிழக்கு ஆசியப்பகுதிகளுக்கு நீண்ட தூரம் வலசை போகின்றன.

களக்குறிப்புகள் 
நெட்டைக்காலிகளில் பெரியவை இவை. இவற்றின் உடல் நீளம் 17 முதல் 20 செ. மீ. நீளமும் எடை 25 முதல் 36 கிராம் வரை இருக்கும். பெரும்பாலும் நிமிர்ந்து நிற்கும் வழக்கமுடைய மெல்லிய பறவை இந்த பறவை, தொந்தரவு செய்யப்படும் போது இறக்கைகளை ஆழமாக அடித்து எழும்பி, அதிக உயரத்துக்குச் செல்லும் தன்மையுடையன.

உடல் தோற்றம் 
 நீண்ட, மஞ்சள் பழுப்பு நிறக் கால்கள், தெளிவான புருவக்கோடு (குறிப்பாக, கண்ணிற்குப் பின்புறம்), பூங்குருவியைப் போன்ற தோற்றம்;
 நன்றான கோடுகளுடைய மேல் பாகங்கள் மற்றும் மார்பு, நீளமான பருத்த அலகு
 நீளமான பின்புறம் மற்றும் வளைந்த நகம்

வாழிடம் 
வயல்கள், ஈர நிலங்கள், புல்வெளிகள், ஏரிகளை ஒட்டிய கரைப்பகுதிகள்

வெளியிணைப்புகள்

மேற்கோள்கள் 

ஆசியப் பறவைகள்
தமிழ்நாட்டில் காணப்படும் பறவைகள்
நெட்டைக்காலிகள்
எஸ். ராஜேந்திர பாபு

எஸ். ராஜேந்திர பாபு  (S. Rajendra Babu) என்பவா் இந்தியாவின் 34 வது தலைமை நீதிபதியாக பதவி வகித்தாா். இவர் இந்தியாவின் தேசிய மனித உரிமைகள் ஆணையத்தின் தலைவராகவும் பணியாற்றினார்.

வாழ்க்கை வரலாறு 
எஸ். ராஜேந்திர பாபு, பெங்களூரில் 1939 ஆம் ஆண்டு சூன் 1 அன்று பிறந்தார். கர்நாடக பல்கலைக்கழகத்தின் கீழ் உள்ள பெல்காம் ராஜா ராஜ் லகாமகெளதா சட்டக் கல்லூரியில் இருந்து தனது இளங்கலை சட்டப் பட்டத்தைப் பெற்றாா்.

தொழில் வாழ்க்கை 
1988 ஆம் ஆண்டு பிப்ரவரி மாதம் கர்நாடக உயர்நீதி மன்றத்தின் நிரந்தர நீதிபதியாக நியமிக்கப்பட்டார். இவர் 1997 ஆம் ஆண்டு செப்டம்பர் 25 ஆம் நாள் இந்திய உச்ச நீதிமன்றத்தின் நீதிபதியாக நியமிக்கப்பட்டார். 2004 ஆம் ஆண்டு மே 2 அன்று உச்சநீதி மன்றத்தின் மூத்த துணை நீதிபதியாக இருந்த நீதிபதி வி. நா. கரே இந்தியாவின் தலைமை நீதிபதியாகப் பதவியேற்றார். இவரது பதவிக்காலம் ஒரு மாதத்திற்கும் குறைவானது ஆகும்.  இவர் 2004 ஆம் ஆண்டு சூன் 01 அன்று தனது 65 வது பிறந்தநாளில் ஓய்வு பெற்றார்.

உச்ச நீதிமன்றத்தில் அவரது பதவிக்காலத்தில், பாபு உரிமையியல் சட்டம், குற்றவியல் சட்டம், அரசியலமைப்பு சட்டம், சுற்றுச்சூழல் சட்டம், வரி விதிப்பு, கார்ப்பரேட் சட்டம் மற்றும் அறிவுசார் சொத்து கருத்தகள் சார்ந்த வழக்குகளில் பல தரப்பு தீர்ப்புகளை வழங்கினார். இந்திரா காந்தியின் படுகொலைக்குப் பின்னர், சீக்கியர்களுக்கு எதிரான கலவரம் தொடர்பான வழக்கில் பாபு கும்பல் உளவியலைப் பகுப்பாய்வு செய்தார். இவர் 1986 ஆம் ஆண்டு இசுலாமிய (விவாகரத்து உரிமைகள் பாதுகாப்பு) சட்டத்தின் விதிகளால் வழங்கப்பட்டுள்ள வசதிகளையும் விளக்கினார்.

2007 ஏப்ரல் 2 ஆம் தேதி தேசிய மனித உரிமைகள் ஆணையத்தின் ஐந்தாவது தலைவராகப் பதவியேற்றார். இந்தப் பதவியில் 2009 ஆம் ஆண்டு மே 31 வரை பதவி வகித்தார்.

நீதித்துறைப் பணிக்காலத்திற்குப் பிந்தைய காலம் 
பாபு தற்போது இந்திய அறிவியல் பல்கலைக்கழகத்தின் தேசிய சட்டப் பள்ளியில் ஐசிஐசிஐ தலைவராக (பேராசிரியர்)  உள்ளாா். வேதாந்தாவில் அதிக ஆர்வமாக உள்ளவா். பாபு 25 ஆண்டுகளுக்கும் மேலாக  சமூக நலப் பணிக்காக பயிற்சியளித்து வருகிறார். அதுமட்டுமின்றி சர்வதேச செவிலியர் சேவை சங்கத்தின் தலைவராக உள்ளாா்.

மரியாதை 
2005 ஆம் ஆண்டில் கர்நாடகா பல்கலைக் கழகம் இவரது கல்வி மற்றும் சேவையைக் கருத்தில் கொண்டு கௌரவ முனைவர் பட்டம் வழங்கியது.

ஆதாரங்கள்

வெளி இணைப்பு 

 Official Website of The National Human Rights Commission of India

1939 பிறப்புகள்
இந்தியத் தலைமை நீதிபதிகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
20 ஆம் நூற்றாண்டு இந்திய வழக்கறிஞர்கள்
21-ஆம் நூற்றாண்டு இந்திய நீதிபதிகள்
படிகவியல் மீளாய்வுகள்

படிகவியல் மீளாய்வுகள் (Crystallography Reviews) என்பது மூன்று மாதங்களுக்கு ஒருமுறை வெளியிடப்படும் ஒரு காலாண்டு ஆங்கில மொழி அறிவியல் ஆய்விதழ் ஆகும். படிகவியலுடன் தொடர்புடைய மூலக்கூறு, படிக அமைப்பு மற்றும் பண்புகள் பற்றிய அனைத்து அம்சங்களையும் பற்றிய ஆய்வுக்கட்டுரைகள் சக அறிவியல் ஆய்வாளர்களால் மீளாய்வு செய்யப்பட்டு இவ்விதழில் வெளியிடப்படுகின்றன. டெய்லர் மற்றும் பிரான்சிசு என்ற பன்னாட்டு புத்தக நிறுவனம் இவ்விதழை அச்சிட்டு வெளியிடுகிறது. மான்செசுட்டர் பல்கலைக்கழகத்தைச் சேர்ந்த இயான். ஆர். எலிவெல் இதன் தலைமைப் பத்திரிகையாசிரியராகச் செயல்படுகிறார்.

சுருக்கமும் அட்டவணைப்படுத்தலும்
படிகவியல் மீளாய்வுகள் பத்திரிகை சுருக்கப்பட்டும் குறியிடப்பட்டும் உள்ளது.

வேதியியல் சுருக்கங்கள் சேவை/வேதியியல் சுருக்கங்கள் சேவை மூலக்குறியீடு
விரிவாக்கப்பட்ட  அறிவியல் மேற்கோள் குறியீடு 
இசுகோபசு என்ற அறிவியல் சுருக்கம் மற்றும் மேற்கோள் தரவுத்தளம்

செய்தி இதழ் மேற்கோள் அறிக்கைகளின்படி, படிகவியல் மீளாய்வுகள் பத்திரிகையின் படி 2020 ஆம் ஆண்டின்  தாக்க காரணி மதிப்பு 2.467 என்பதாக இருந்தது.

மேற்கோள்கள் 

படிகவியல்
ஆங்கில அறிவியல் ஆய்விதழ்கள்
வேதியியல் ஆய்விதழ்கள்
துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
மத்திய மண்டலக் குழு

மத்திய மண்டலக் குழு (Central Zonal Council) என்பது சத்தீசுகர், மத்திய பிரதேசம், உத்தரபிரதேசம் மற்றும் உத்தராகண்டம் மாநிலங்களை உள்ளடக்கிய ஒரு மண்டல ஆட்சிக்குழுவாகும்.

மாநிலங்களுக்கிடையே ஒத்துழைப்பை வளர்ப்பதற்காக மாநிலங்கள் ஓர் ஆலோசனைக் குழுவைக் கொண்ட  ஆறு மண்டலங்களாகத் தொகுக்கப்பட்டுள்ளன. மாநிலங்கள் மறுசீரமைப்பு சட்டம், 1956 இன் பகுதி-III இன் படி ஐந்து மண்டலக் குழுக்கள் அமைக்கப்பட்டன.

இவற்றையும் காண்க 
 மண்டலக் குழு

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசு
வடக்கு மண்டலக் குழு

வடக்கு மண்டல குழு (Northern Zonal Council) என்பது, ஒரு மண்டல சபை ஆகும். இந்த மண்டலத்தில் சண்டிகர், தேசிய தலைநகர் டெல்லி, அரியானா, இமாச்சலப் பிரதேசம், சம்மு காசுமீர், பஞ்சாப், இராசத்தான்  ஆகிய மாநிலங்களை உள்ளடக்கிய ஒரு மண்டலக் குழுவாகும். 1956 இந்திய மாநில மறுசீரமைப்புச் சட்டம் அடிப்படையில் உருவாக்கப்பட்ட  மண்டலக் குழுக்களில் இதுவும் ஒன்றாகும். மண்டலத்திலுள்ள மாநிலங்களிடையே உள்ள பிணக்குகளை தீர்த்து வைப்பதற்கும், நல்லிணக்கம் ஏற்படுத்துவதற்கும் மாநிலங்களுக்கு தேவையான ஆலோசனைகள் கூறுவதும் இம் மண்டலக் குழுக்களின் பணியாகும்.

இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விவகாரங்களுக்கும் இக்குழுக்கள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி,  ஐந்து மண்டல  குழுக்கள் அமைக்கப்பட்டன.

மேலும் காண்க 
 மண்டலக் குழு

மேற்கோள்கள்

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசு
கிழக்கு மண்டலக் குழு

கிழக்கு மண்டல குழு (Eastern Zonal Council) என்பது, பீகார், சார்க்கண்ட், ஒடிசா மற்றும் மேற்கு வங்காளம் ஆகிய மாநிலங்களை உள்ளடக்கிய ஒரு மண்டலக் குழு ஆகும்.

இந்த மாநிலங்களுக்கிடையே ஒத்துழைப்பை வளர்ப்பதற்காக ஒரு ஆலோசனைக் குழுவைக் கொண்ட மாநிலங்கள் ஆறு மண்டலங்களாகப் பிரிக்கப்பட்டுள்ளன. 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி,  ஐந்து மண்டல  குழுக்கள் அமைக்கப்பட்டது.

மேலும் காண்க 
 மண்டலக் குழு

மேற்கோள்கள் 

இந்திய அரசு
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
மேற்கு மண்டலக் குழு

மேற்கு மண்டல குழு என்பது, ஒரு மண்டல சபை ஆகும். இந்த மண்டலத்தில் தாதா் மற்றும் நாகா் ஹவேலி, டாமன் மற்றும் டையு, கோவா, குஜராத், மகாராஷ்டிரா ஆகிய மாநிலங்களை உள்ளன.
இந்திய மாநிலங்களில் ஒத்துழைப்பை ஊக்குவிப்பதற்கான ஒரு முழுமையான ஆலோசனை குழுவாக செயல்பாடுவதோடு மாநிலங்களுக்குள் இருக்கும் பொது நல விஷயங்களுக்குள் ஆலோசனை வழங்குவதாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதி யின் படி,  ஐந்து மண்டல  குழுக்கள் அமைக்கப்பட்டது.

மேலும் பாா்க்க 
 மண்டலக் குழு

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இந்திய அரசு
தெற்கு மண்டலக் குழு

தெற்கு மண்டல குழு (Southern Zonal Council) என்பது ஆந்திர பிரதேசம், கர்நாடகா, கேரளா, புதுச்சேரி, தமிழ்நாடு மற்றும் தெலுங்கானா ஆகிய மாநிலங்கள் மற்றும் ஒன்றியப் பிரதேசங்களை உள்ளடக்கிய ஒரு மண்டலக் குழுவாகும். 

அந்தமான் மற்றும் நிகோபா் தீவுகள், லட்சத் தீவுகள் போன்றவை இந்த குழுவில் உறுப்பினராக இல்லை.  இருப்பினும், அவர்கள் தற்போது தென் மண்டல சபைக்கு சிறப்பு அழைப்பாளர்களாக உள்ளனர். 

ஓர் ஆலோசனை குழுவுடன் இந்திய மாநிலங்கள் ஆறு குழுக்களாகப் பிரிக்கப்பட்டுள்ளன. மாநிலங்களுக்கிடையே விரைவான ஒத்துழைப்பை ஏற்படுத்த ஆலோசனைகள் வழங்கி செயல்படுவது இக்குழுவின் நோக்கமாகும். 1956 ஆம் ஆண்டு மாநில மறுசீரமைப்புச் சட்டத்தின் மூன்றாம் பகுதியின் படி, ஐந்து மண்டல குழுக்கள் அமைக்கப்பட்டன.

மேலும் காண்க 
 வடக்கு மண்டலக் குழு
 மத்திய மண்டலக் குழு
 கிழக்கு மண்டலக் குழு
 மேற்கு மண்டலக் குழு
 வடகிழக்கு மண்டலக் குழு

மேற்கோள்கள் 

இந்திய அரசு
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
செல்லப்பன்பேட்டை

செல்லப்பன்பேட்டை (Sellappanpettai) என்பது இந்திய நாட்டின் தமிழ்நாடு மாநிலத்தில் அமைந்துள்ள தஞ்சாவூர் மாநகராட்சியில் உள்ள தஞ்சாவூர் தாலுக்காவில் உள்ள ஒரு சிற்றூராகும்.

மக்கள்தொகையியல் 
2001 ஆம் ஆண்டு நடைபெற்ற மக்கள் தொகை கணக்கெடுப்பின்படி, செல்லப்பன்பேட்டையில் 762 ஆண்கள் மற்றும் 778 பெண்கள் என மொத்தம் 1,540 பேர் இருந்தனர். இக்கிராமத்தின் பாலின விகிதம் 1,021 ஆகும். எழுத்தறிவு விகிதம் 61.54 ஆகும்.

உசாத்துணை 
 

தஞ்சாவூர் மாவட்டத்திலுள்ள கிராமங்கள்
 துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கிளைப்பனை

கிளைப்பனை (Hyphaene thebaica) என்பது உண்ணக்கூடிய சற்று நீண்ட உருண்டையான பழங்களைக் கொண்ட ஒரு வகை பனை மரமாகும். இது ஒரு அலங்காரத் தாவரமாகவும் பயன்படுத்தபடுகிறது. இது அரேபிய தீபகற்பத்தையும்  ஆப்பிரிக்காவின் வடக்குப் பகுதி மற்றும் மேற்குப் பகுதியையும் பூர்வீகமாக கொண்டது. இது பரவலாக நிலத்தடி நீர் இருக்கும் இடங்களில் பரவி வளர்ந்துள்ளது.

மரத்தின் அமைப்பு
இம்மரம் 10 முதல் 30 அடி உயரமும், ஒரு அடி விட்டமும் உடையது. கிளைகள் இரண்டு இரண்டாகவே பிரிந்து செல்லும் பனைக் குடும்பத்தில் கிளை விட்டு வளரக்கூடியது.

இலை அமைவு
இந்த இனம் மட்டுமே. கிளையின் உச்சியில் இலைகள் 20 முதல் 30 உள்ளது. ஆண் பூக்கொத்து, பெண் பூக்கொத்து தனித்தனியாக 4 அடி நீளம் உடையது. இதில் ஆரஞ்சு நிறத்தில் பழங்கள் வருகின்றன.

பயன்கள்
இது இஞ்சி மற்றும் ரொட்டி போன்ற நிறமும், வாசனையும், சுவையும் உடையது. மேலும் இவற்றை சாப்பிடலாம்.

காணப்படும் பகுதிகள்
இம்மரங்கள் முதலில் நைல்நதி ஓரத்தில்தான் காணப்பட்டது. இதன் வித்தியாசமான அமைப்பின் காரணமாக பல நாடுகளில் இது அழகுக்காக நடப்பட்டு வருகிறது.

மேற்கோள்கள் 

நைல் ஆறு
எகிப்திய நாகரிகம்
அலங்காரத் தாவரங்கள்
மரங்கள்
துப்புரவு முடிந்த விழுப்புரம் மாவட்ட ஆசிரியர்கள் தொடங்கிய கட்டுரைகள்
முகுல் ரோஹடகி

முகுல் ரோஹடகி ஒரு நியமிக்கப்பட்ட மூத்த ஆலோசகரும் இந்தியாவின் 14 வது இந்திய அரசுத் தலைமை வழக்குரைஞர் ஆவார். அவர் இந்தியாவின் அட்டர்னி ஜெனரலாக நியமிக்கப்பட்டார். 2014 ஜூன் 19 ஆம் நாளிலிருந்து மூன்று ஆண்டு காலத்திற்கு அப்பதவியிலிருந்தாா். அவர் தற்போது  இந்திய உச்ச நீதிமன்றத்தில் மூத்த வழக்கறிஞராக உள்ளார். அவர் ஏற்கனவே  இந்தியாவின் கூடுதல் அரசுத் தலைமை வழக்குரைஞராக முன்பு பணியாற்றியுள்ளார்.

முகுல் ரோஹடகி தந்தை வதார் பெஹரி ரோஹடகி ஆவாா். இவரது தந்தை, 2002 ஆம் ஆண்டு குஜராத் கலவரத்தில் போது குஜராத் அரசின் சாா்பாக உச்ச நீதிமன்றத்தில் வாதிட்டவா். இவர் தில்லி  உயா் நீதிமன்றத்தின் முன்னால் நீதிபதியாகவும் பணிப்புரிந்தாா். அதுமட்டுமல்லாமல் பெசுடு பேக்கரி மற்றும் ஜாஹிரா ஷேக் வழக்குகள் உட்பட போலி மோதல், மரண வழக்குகள் போன்ற வழக்குகளுக்கும் பங்கு பெற்றவா்.

கல்வி 
மும்பையில் உள்ள அரசு சட்டக் கல்லூரியில் சட்டப் படிப்பை முடித்தவா் ரோஹதகி.

சொந்த தொழில் 
சட்டப்படிப்பில் பட்டம் பெற்ற பிறகு, அவர்யோ கேஷ் குமார் சபர்வாலின் கீழ் பயிற்சி பெற்றார். இவா் பின்னாளில் இந்தியாவின் 36 வது தலைமை நீதிபதி ஆனார். இவருடன் சோ்ந்து  உயர் நீதிமன்றத்தில்  பணிபுரிந்தார். பின்னர் தனது சொந்தமாக தனியாக வழக்கறிஞா்  தொடங்கினார். 1993 ஜூன் 3 ஆம் தேதி தில்லி உயர்நீதிமன்றத்தின் மூத்த ஆலோசகராக நியமிக்கப்பட்டார். 1999 இல், அவர் வாஜ்பாய் அரசாங்கத்திற்கான இந்தியாவின் கூடுதல் சொலிசிட்டர் ஜெனரலாக நியமிக்கப்பட்டார்..

மேற்கோள்கள் 

வாழும் நபர்கள்
இந்திய அரசுத் தலைமை வழக்குரைஞர்கள்
20 ஆம் நூற்றாண்டு இந்திய வழக்கறிஞர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1891 இந்திய மக்கள் தொகைக் கணக்கெடுப்பு

இந்தியாவின் 1891 இந்திய மக்கள்தொகை கணக்கெடுப்பானது பிரித்தானிய அரசால் நடத்தப்பட்டது. இந்த கணக்கெடுப்பானது  இந்தியா, பாக்கிஸ்தான், பங்களாதேஷ், பர்மா ஆகிய பகுதிகளை உள்ளடக்கி நடத்தப்பட்டது. இந்திய மக்கள்தொகை கணக்கெடுப்பின்போது ஜெர்விஸ் அத்தேல்ஸ்டேனே பெயின்ஸ் என்பவர் ஆணையாராக இருந்தார். பைன்ஸ் 1881 கணக்கெடுப்பின்போது பயன்படுத்தப்பட்ட வகைப்பாட்டிலிருந்து மாற்றியமைத்தார். ராயல் புள்ளியியல் சமுதாயம் என்ற பத்திரிக்கையில் அவரது நினைவுக் குறிப்பு கட்டுரை வெளிவந்தது. அதில்   "மதத்திலிருந்து சாதியை பிரிப்பது, இரண்டாவதாக, தொழிலை மையமாக மக்களை மாற்றுவது ஆகியவை" என்று மாற்றங்கள் விவரிக்கப்பட்டது. இதன் விளைவாக 300-பக்க பொது அறிக்கையை எழுதினார், இது "இலக்கிய வாசனை மற்றும் பரந்த புலமை" அடிப்படையில் புள்ளி விவரங்கள் பகுத்தாய்வை விளக்கினார்.

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
1891
இந்தியாவில் மக்கள் தொகைக் கணக்கெடுப்புகள்
நெய்க் கொட்டை

நெய்க்கொட்டை (தாவரப் பெயர் ஹார்புல்லியா ஆர்போரியா). (Harpullia arborea) சபிண்டேசி குடும்பத்தைச் சேர்ந்த பூக்கும் தாவர இனமான இது இந்தியாவில் இது இந்தியத் துணைக்கண்டம், இலங்கை முழுவதும் தென்கிழக்காசியா மற்றும் மலேசியா முதல் ஆத்திரேலியாவின் குயின்ஸ்லாந்து மற்றும் மேற்கே அமைதிப் பெருங்கடல் வரை உள்ளது. இது ஆத்திரேலியாவில் குக்டவுன் துலிப்வுட் என்று பொதுவாக அறியப்படுகிறது. இது 1 கி.மீ  உயரம் வரை உள்ள இடங்களில் வளர்கிறது. இது அழகுக்காக வளர்க்கப்படும் மரம். இதன் அடிமரம் சீராக இருக்கும். பட்டை இளம் பழுப்பு நிறமாக இருக்கும். இதன் இலை மாற்று அடுக்கில் 3-4 இரட்டை சிறகு கூட்டிலையாக இருக்கும். இது 6 முதல் 10 ஓலைகளைக் கொண்டிருக்கும்.

அல்லி இதழ்கள் 
4-5 வழக்கமான கால்களுடன் குறுகி நீள்வட்டமாகவும் செதில்களற்றும் இருக்கும். வட்டத்தட்டு தெளிவற்றது.

மகரந்தத் தாள்கள் 
5-8 வட்டத்தட்டின் உள்புறத்தில் செருகியிருக்கும். மகரந்தக்கம்பி மேன்மையாய் இருக்கும். மகரந்தப்பை நீள்சதுரமாயிருக்கும். சுலகமுடி மெலிந்து, ஏறக்குறைய திருகியிருக்கும். ஓவ்வொரு சூலக அறையும் இரண்டு சூல்களைக் கொண்டிருக்கும்.

கனி
கனி இரண்டு தடுக்கிதழ்களுடன் பழுப்பு அரஞ்சு நிறம் கொண்டது.

பயன்கள் 
காய்கள் சோப்பு போன்ற நுரை தரும். இவ்விதையில் இருந்து பெறப்படும் எண்ணெய் வாத வலிக்குத் தடவலாம்.

மேற்கோள்கள்

மெய்யிருவித்திலையிகள்
துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
வேளூர் (தஞ்சாவூர்)

வேளூர் (Velur) என்பது இந்தியாவில் தமிழ்நாடு மாநிலம்,  தஞ்சாவூர் மாவட்டம், திருவிடைமருதூர் வட்டத்தில் அமைந்துள்ள சிற்றூர் ஆகும். கிராமத்தின் பரப்பளவு 340.49 எக்டேர்களாகும்.இதனை முள்ளூக்குடி வேளூர் என்று அழைப்பார்கள்..

மக்கள்தொகை 
2011ஆம் ஆண்டு மக்கள் தொகை கணக்கெடுப்பின்படி, வேளூர் கிராமத்தின் மொத்த மக்கள் தொகை 587 ஆக இருந்தது. இதில் 295 ஆண்களும் 292 பெண்களும் அடங்குவர். அப்போது  வேளூர் கிராமத்தின் பாலின விகிதம் 1061 ஆகவும், எழுத்தறிவு விகிதம் 64.40 ஆகவும் இருந்தது.

மேற்கோள்கள் 

தஞ்சாவூர் மாவட்டத்திலுள்ள கிராமங்கள்
துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
தேசிய நெடுஞ்சாலை 103 (இந்தியா)

தேசிய நெடுஞ்சாலை 103 (National Highway 103 (India))(என் எச் 103), இமாச்சல பிரதேசத்தில் உள்ள ஹமீர்பூர் மற்றும் ககாகாசை இணைக்கிறது. இந்த நெடுஞ்சாலை 58 கிமீ (36 மைல்) நீளமுடையது மற்றும் இமாச்சலப் பிரதேசத்தில் மட்டுமே இயங்கக்கூடியது.

வழித்தடங்கள் 
போட்டா, குமார்வின், தாதோல், தங்கார்

மேற்கோள்கள்

வெளி இணைப்புகள் 
  NH network map of India

இந்திய தேசிய நெடுஞ்சாலைகள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
கோவை கோரா பருத்திப் புடவை

கோவை கோரா பருத்தி என்பது இந்தியாவில், தமிழ்நாட்டிலுள்ள கோயம்புத்தூரில் தயாரிக்கப்பட்ட ஒரு புடவை வகை ஆகும். இது 2014-15ஆம் ஆண்டில் ஒரு புவியியல் அடையாளமாக இந்திய அரசால் அங்கீகரிக்கப்பட்டுள்ளது.

கோவை கோரா பருத்தி 
கோவை கோரா பருத்தி புடவை, பட்டும் பருத்தியும் சேர்ந்த கலவையாகும். சிறந்த தரமான பருத்தி நூல் பாரம்பரிய பட்டுடன் கலக்கப்பட்டு கோரா புடவையை தயாரிக்கப்படுகிறது. இந்தப் புடவைகள் வண்ணமயமான வடிவமைப்புடைய புடவைகளாக பயன்படுத்தப்படுகிறது. தேவைப்படும் வடிவமைப்புகளுக்கேர்ப்ப வண்ண பருத்தி மற்றும் பட்டு நூல்கள் ஆகியவற்றின் கலவையைப் பயன்படுத்தி நெய்யப்படுகிறது. இதற்கான முந்தி தலைப்புகள் (பார்டர்கள) பின்னர் சேர்க்கப்படுகின்றன.

நெய்தல் 
கோரா பருத்தி புடவைகள் பாரம்பரிய கைத்தறிகள் முலம் நெசவு செய்யப்படுகின்றன. ஒவ்வொரு புடவையும் மூன்று நாட்கள் வரை நெய்யப்படுகின்றன. ஒரு புடவை நெய்ய நெசவாளர்களுக்கு 450 ரூபாய் முதல் (அமெரிக்க $ 7.00), 850 ரூபாய் (அமெரிக்க டாலர் 13) வரை வழங்கப்படும். தமிழ்நாட்டில், கோயம்புத்தூர், திருப்பூர் மற்றும் ஈரோடு மாவட்டங்களில் உள்ள பாரம்பரிய நெசவுக் குடும்பங்களால்  இந்த புடவைகள் வடிவமைக்கப்படுகின்றன. கோயம்புத்தூர் மாவட்டத்தில் உள்ள சிறுமுகை, கோரா பருத்தி புடவைகளின் முக்கிய உற்பத்தி இடமாக உள்ளது.

விற்பனை 
தமிழக அரசு, கோயம்புத்தூர், திருப்பூர் மற்றும் ஈரோடு மாவட்டங்களில் உள்ள 82 கூட்டுறவு சங்கங்களுக்கு கோவை கோரா பருத்தி ஆடை உற்பத்தியாளர்கள், அங்கீகரிக்கப்பட்ட முகவர்கள் என சான்றிதழ் பெற்றுள்ளனர். கோரா பருத்தி புடவைகளின் விலை ரூ 800 (US $ 12) முதல் ரூ1,200 (US $ 19) வரை உள்ளது. கோரா பருத்தி புடவைகளின் விற்பனை கடந்த மூன்று தசாப்தங்களாக பெண்களின் இரசனை மாற்றத்தினால் விற்பணை குறைந்து வருகிறது. இளவண்ணப் பட்டு நிற புடவைகளுக்கு, அணியப்படும் இரவிக்கை அடர் வண்ணம் கொண்டதாக  வடிவமைக்கப்படுகிறது.  மென்மையான பட்டு நிறச்சேலைகளை நெசவு செய்வதற்கான குறைந்த தேவைகளும் மற்றும் அதிக ஊதியங்களும், நெசவாளர்கள் பட்டு புடவைகளை நெசவு செய்வதற்கு வழிவகுத்தன. புவியியல் அடையாளக் குறியீட்டால்  2014-15 ஆம் ஆண்டில் 15% விற்பனை அதிகரித்தது. தமிழ்நாடு அரசு, அரசால் நிர்வகிக்கப்படும் கோ-ஆப்டெக்ஸ் நிறுவனம்  மூலம்  புடவைகளை விற்பனை செய்கிறது.

போட்டி 
பாரம்பரிய கைத்தறி மூலம் நெய்யப்படும் கோரா பருத்தி புடவைகளுக்கு, விசைத்தறி மூலம் நெய்யப்படும் மலிவான பருத்தி புடவைகள் போட்டியாக உள்ளன. விசைத்தறி மூலம் நெய்யப்படும் புடவையின் விலை 400 முதல் 600 வரையும், கைத்தறி மூலம் நெய்யப்படும்  புடவையின் விலை 900 க்கு இடையிலும், ஒரு புடவையின் விலை 1200 வரையும் உள்ளது. உற்பத்தியை மானியமாக வழங்குவதற்காக தமிழக அரசிடம்  இருந்து நெசவாளர்கள் அடிக்கடி உதவி கேட்டுள்ளனர்.

புவியியல் சார்ந்த குறியீடு 
2014 ஆம் ஆண்டில் கோவா கோரா பருத்தி புடவைகளுக்கான புவியியல் குறியீட்டிற்காக தமிழக அரசு விண்ணப்பித்தது. 2014-15ஆம் ஆண்டில் அதிகாரப்பூர்வமாக இந்திய அரசால், கோவை கோரா பருத்தி ஆடை புவியியல் அடையாளமாக அங்கீகரிக்கப்பட்டது. .

மேற்கோள்கள் 

கோயம்புத்தூர் மாவட்டம்
ஈரோடு மாவட்டம்
புடவைகள்
தமிழர் பண்பாடு
திருப்பூர் மாவட்டம்
புவிசார் குறியீடு பெற்ற தமிழ்நாட்டுப் பொருட்கள்
தமிழ்நாட்டில் நெசவுத் தொழில்
நெய்யருவி

நெய்யருவி (Neyyaruvi) என்பது தென்காசி மாவட்டம் செங்கோட்டைக்கு அருகில் குண்டாறு அணையின் மேலாக உள்ள பல்வேறு அருவிகளில் பொதுமக்கள் குளிக்க அனுமதியுள்ள ஒரு அருவியாகும். தென்காசியிலிருந்து 14 கி.மீ தொலைவில் இருக்கும் குண்டாறு அணைக்கட்டுக்கு மேலே 1.5 கிமீ அடுத்தும் செங்கோட்டையிலிருந்து 6 கி.மீ தொலைவிலும் உள்ளது. குண்டாறு அணைக்கு மேல் பல இடங்களில் தனியாருக்கு சொந்தமான அருவிகள் உள்ளன. 

குண்டாறு நீர்தேக்கத்திற்கு இந்த அருவியை முக்கிய நீராதாரமாகும். மேற்கு மலைத்தொடரின் அடிவாரத்தில் மிகவும் பிரபலமான குற்றாலத்தின் அருகில் அமைந்திருந்தாலும் இந்த அருவிக்கு செல்லும் பாதை கரடு முரடாக இருப்பதால் மக்கள் நடமாட்டம் குறைவாக இருக்கும் என்பது குறிப்பிடத்தக்கது.

மேற்கோள்கள் 

துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
தென்காசி மாவட்டத்திலுள்ள அருவிகள்
தளவிளைவு அளவியல்

தளவிளைவு அளவியல் (ellipsometry) என்பது மெல்லிய படலங்களின் மின்கடத்தா பண்புகள் (கூட்டு விலகல் எண் அல்லது மின் கடத்தா செயல்பாடு) பற்றி புலன் ஆராய்வதற்கான ஒரு ஒளியியல் நுட்பம் ஆகும். இது பிரதிபலிப்பு அல்லது ஒலிபரப்பின் மீது துருவமுனைவாக்கத்தில் ஏற்படும் மாற்றத்தை அளவிடுவதோடு அதை ஒரு மாதிரியுடன் ஒப்பிடுகிறது.

இது கலவை(பொதிவு), கடினத்தன்மை, தடிமன்(ஆழம்), படிக இயல்பு, மாசூட்டலின் செறிவு, மின்கடத்துத்திறன் மற்றும் பிற பொருட் பண்புகளை விரித்துரைக்க பயன்படுகிறது. ஆய்வு செய்யப்படும் பொருளுடன் இடைவினை புரியும் படுகதிரின் ஒளியியல் மறுமொழியின் மாற்றத்திற்கு இது எளிதில் தூண்டப்படும்.

மேற்கோள்கள் 

நிறமாலையியல்
கிளைக்கோசு

கிளைக்கோசின் தாவரப் பெயர் பிராசிக்க ஒளரேசியா வார் ஜெம்மிஃபெர்ரா ஆகும். இதற்கு ”மரக்கோசு” என்றும் பெயர் உண்டு. இதன் ஆங்கிலப் பெயர் பிரஸ்ஸல் ஸ்ப்ரெளட்ஸ் (Brussels sprout) என்பது ஆகும். இது பெல்ஜியத்திலுள்ள பிரஸ்ஸல்ஸ் நகரில் தொடர்ந்து நூறு ஆண்டுகளுக்கு மேலாகப் பயிரிடப்பட்டு வந்ததால் இதற்கு இப்பெயர் வந்தது.  இது கறி சமைப்பதற்கும், ஊறுகாய் சமைப்பதற்கும் பயனாகிறது.

மருத்துவப் பண்புகள் 
கிளைக்கோசில் பொட்டாசியம் சத்தும், கந்தகச் சத்தும் மிகுதியாக உள்ளது.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
காய்கறிகள்
கீரைகள்
ஈழத்தலரி

ஈழத்தலரி இலையுதிர் மரவகையைச் சோ்ந்த மூலிகை தாவரமாகும். இதன் இலைகள் தடித்துக் காணப்படும். இதன் பூக்களோ மஞ்சள் நிறத்தில் இருக்கும். இதன் பூக்களில் நறுமணம் வீசும். இதன் பட்டை, பூ, மரத்திலிருந்து வடியும் பால் முதலியன மருத்துவ குணம் கொண்டதாகும்.

மேற்கோள்கள் 

மூலிகைகள்
காமினி ஜிந்தால்

காமினி ஜிந்தால் (Kamini Jindal) ((பிறப்பு 16 ஜூன் 1988)) இந்திய அரசியல்வாதியாவார். இவர், இராசத்தானில் சிறீ கங்காநகர் சட்டப்பேரவைத் தொகுதியை பிரதிநிதித்துவப்படுத்தும் சட்டமன்ற உறுப்பினராக இருந்தார்.

இவர் தேசிய யூனியன் ஜமந்திரா கட்சியின் நிறுவனர் பி. டி. அகர்வாலின் மகளும். இராசத்தானின் குடிமை அதிகாரியான ககந்தீப் சிங்லாவின் மனைவியும் ஆவார். காமினி ஜிந்தால் தில்லி சட்டப்பேரவைத் தேர்தலில் ஆம் ஆத்மி கட்சியை ஆதரித்து முன்னணி நாளிதழ்களில் விளம்பரங்களை வெளியிட்டார்.

இவர், சூலை 16, 2012 முதல் விகாஸ் டபிள்யூ. எஸ். எஸ். லிமிடெட் என்ற நிறுவனத்தின் நிர்வாக இயக்குனராக உள்ளார்.

சான்றுகள்

வெளி இணைப்புகள்
 http://rajassembly.nic.in/MembersPage.asp?DivNo=26
 https://www.bloomberg.com/research/stocks/people/person.asp?personId=214294310&capId=20413041

1988 பிறப்புகள்
வாழும் நபர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
இராசத்தான் சட்டமன்ற உறுப்பினர்கள்
காரைக்குடி கொப்புடை அம்மன் கோயில்

காரைக்குடி கொப்புடை அம்மன் கோயில் என்பது சிவகங்கை மாவட்டம் காரைக்குடியில் அமைந்துள்ள அம்மன் கோயில் ஆகும். இத்தலத்தின் மூலவராகவும், உற்சவராகவும் கொப்புடை நாயகி அம்மன் அமைக்கப்பட்டுள்ளார். இத்தலமானது பழமை வாய்ந்தது. கொப்புடைஅம்மன் கோயில், தென்னிந்திய பக்தர்களிடையே புகழ்பெற்று விளங்குகிறது.

அம்மன் உருவான விதமாகக் கூறப்படும் கதை  
காரைக்குடியின் புறநகரப் பகுதியாக தற்போது இருக்கும் செஞ்சை என்ற இடம் முன்பு காட்டுப்பகுதியாக இருந்தது. இந்த செஞ்சை காட்டுப்பகுதியில் காட்டம்மன் கோயில் உள்ளது. காட்டம்மனும் கொப்புடையம்மனும் சகோதரிகள் ஆவர். காட்டம்மனின் தங்கையே கொப்புடையம்மன். கொப்புடையம்மனுக்கு பிள்ளைகள் இல்லை எனவும் காட்டம்மனுக்கு ஏழு பிள்ளைகள் இருந்ததாகவும் கூறப்படுகிறது. தன் மூத்த தமக்கையின் பிள்ளைகளைப் பார்க்க கொப்புடையம்மன் வரும்போது கொழுக்கட்டை முதலான உணவுப்பண்டங்களை தானே செய்து குழந்தைகளுக்கு கொடுக்க எடுத்து வருவாரென்றும் காட்டம்மன் மலடியான தன் தங்கை தன்னுடைய பிள்ளைகளை பார்க்கக் கூடாது என்று நினைத்து பிள்ளைகளை ஒளித்து வைப்பாரென்றும் கூறப்படுகிறது. இதனை அறிந்த தங்கை கொப்புடையம்மன் ஒளித்து வைத்த பிள்ளைகளை கல்லாக்கிவிட்டு பின்னர் அங்கிருந்து கோபத்தோடு காரைக்குடி வந்து தெய்வமாகிவிட்டாள் என்றும் இக்கோயிலின் தல வரலாறு தெரிவிக்கிறது.

தல சிறப்பு
சிவன் தலங்களில் சிதம்பரம் நடராஜர் கோயிலில் தான் மூலவரும் உற்சவரும் ஒன்றாக இருக்கும். அதேபோல் அம்மன் தலங்களில் மூலஸ்தானத்தில் இருக்கும் அம்மனே உற்சவ மூர்த்தியாக இருப்பது காரைக்குடி கொப்புடை நாயகி அம்மன் கோயிலில் ஆகும். காவல் தெய்வம் கருப்பண்ணசாமி வேறெங்கும் இல்லாத கோலத்தில் குதிரையில் அமர்ந்தபடி வடிவமைக்கப்பட்டிருக்கிறார்.

பரிகாரம்
தோல் நோய்கள், குழந்தைப் பேறு இல்லாமை போன்ற குறைபாடுகளினால் அவதிப்படுவோர், மற்றும் மண வாழ்வில் பல பிரச்சினைகளைச் சந்திப்போர் போன்றவர்கள் இங்கு வருகிறார்கள். உடல்நலக் குறைவினால் அவதிப்படுவோர், இங்கு வந்து பிரார்த்தனை செய்து செல்கின்றனர். பூரண நம்பிக்கை கொண்டு இங்கு வருவோரின் குறைகள் யாவும் நிவர்த்தியடைகிறது என்பது நம்பிக்கை.

திருவிழா
சித்திரை மாதம் கடைசி செவ்வாய் கிழமை 'செவ்வாய்ப் பெருந்திருவிழா' தொடங்கி வைகாசி மாதம் முதல் வாரம் முடிய 10 நாள் மிகச்சிறப்பாக கொண்டாடப்பட்டு வருகிறது. சித்திரை மாதத்தில் நான்கு செவ்வாய் கிழமை வந்தால் அதில் இரண்டாவது செவ்வாய் கிழமையும், ஐந்து செவ்வாய் கிழமை வந்தால் அதில் மூன்றாவது செவ்வாய் கிழமையும் கொப்புடையம்மனுக்கு பூச்சொரிதல் நடைபெறும்.

சித்திரை ஆண்டுப் பிறப்பு, புரட்டாசி நவராத்திரி திருவிழா, ஆடிச் செவ்வாய், மார்கழி திருப்பள்ளி எழுச்சி, பங்குனி தாராபிஷேகம் ஆகியன இக்கோயிலின் சிறப்பான திருவிழா ஆகும். வாரத்தின் ஒவ்வொரு ஞாயிறு, செவ்வாய், வெள்ளிக்கிழமைகளில் கோயிலில் பக்தர்களின் வருகை அதிகமாக இருக்கும்.

நடை திறக்கும் நேரம்
இக்கோவில் காலை 6 மணி முதல் 11 மணி வரை மற்றும் மாலை 4 மணி முதல் இரவு 8 மணி வரை திறந்திருக்கும்.

மேற்கோள்கள் 

துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
சிவகங்கை மாவட்டத்திலுள்ள அம்மன் கோயில்கள்
வீரநிலைக் காலப்பாடல்கள்

வீரநிலைக் காலப்பாடல்கள் என்பது வீரம் என்ற பண்பைப் போற்றிய நிலையில் பாடப்படும் பாடல்களாகும்.  இப்பண்புகள் கொண்ட இலக்கியங்கள் உலக அளவில் எண்ணிலடங்காதவை உள்ளன.  தமிழில் உள்ள சங்க இலக்கியங்களின் சாரம் காதலும் வீரமுமே என்பது இங்கு நோக்கத்தக்கதாகும்.  சங்கப் பாடல்களின் பாடுபொருள்கள் மூன்று நிலைகளில் சுட்டப்படுகிறது. அவை அகம்,புறம், அகப்புறம் சார்ந்தனவாகும்.  புறம் சார்ந்து பாடுகையில் வீரம் என்ற பண்பும் இடம் பெறுகின்றது.  எனவே, வீரம் சார்ந்த கருத்துகள் மேலோங்கி இருந்த காலத்தில் பாடிய பாடல்கள் வீரநிலைக்காலப் பாடல்கள் என்று அறியப்படுகிறது.

பண்புகள்  

பண்டைய உலக இலக்கியங்கள் பலவற்றை ஆராய்ந்த சி.எம்.பெளரா, வீரத்தின் பின்னணியில் போற்றப்பட்ட உயர் பண்புகளைக் கொண்ட பாடல்களின் பண்புகளைப் பின்வருமாறு கூறியுள்ளார்: 

 வாய்மொழிப் பாடற்பண்பு

 போர்க்களத்தில் உயிர் துறத்தலே உயரியது எனக் கருதும் பண்பு

 விழுப்புண்படாத நாளெல்லாம் வாழ்நாளல்ல எனக் கருதும் பண்பு

 கவிதைகளில் செயல்முனைவுப் பண்பு (Action)மேலோங்கியிருத்தல்

 நட்பின் திறம் போற்றப்படல்

 பாணர்களைப் போற்றுதல்

 விருந்தோம்பல்

 உணர்ச்சிக் கவிதைகளாக இருத்தல்

 வஞ்சினம் உரைத்தல்

போர்க்களத்தில் உயிர் துறத்தல் 

வீரநிலைக் காலத்தில் போரிட்டு மடிதல் என்பது உயர்வாக கருதப்பட்டது.  அதோடு மட்டுமில்லாமல் போரில் இறந்த வீரர்களே துறக்க உலகம் சென்றடைவர் என்ற கருத்தும் போற்றப்பட்டது.  இதனைப் புறநானூற்று பாடல் 'அரிது செல் உலகில் சென்றவன்' (260:21) என எடுத்தியம்புகிறது.  அதேபோல போரில் விழுப்புண்பட்டு வீழ்ந்த மறவர்களை வரவேற்பதற்காக மணியும் முரசும் ஆர்ப்பரித்து வரவேற்பார்கள் என்பதை,

         "திண்தேர் இரவலர்க்கு இத்த தண்தார்
          அண்டிரன் வரூஉம் என்ன ஒண்டொடி
          வச்சிரத் தடக்கை நெடியோன் கோயிலுள்
          போர்ப்புறு முரசம் கறங்க 
          ஆர்ப்பெழுந் தன்றால் விசும்பி னானே'

என்ற புறநானூற்றுப்பாடல் (பா.எண்.241) விவரிக்கிறது.

நட்பின் திறம் போற்றப்படல் 

வீரநிலைக் காலத்தில் மறம் போற்றப்பட்ட அதே நிலையில் நட்புத் திறமும் போற்றப்பட்டுள்ளது.  பிசிராந்தையார் - கோப்பெருஞ்சோழன் , பாரி-கபிலர், அதியமான்-ஒளவையார் ஆகியோரது நட்புத்திறத்தைக் கொண்டும் வீரம் வெளிப்படுத்தப்படுவதை இலக்கியங்கள் வழி அறிய முடிகிறது.

வஞ்சினம் உரைத்தல் 

வஞ்சினம் உரைத்தல் வீரத்தின் உயர்பண்பாகப் போற்றப்படுகிறது.  இது அஞ்சாமையின் அடையாளமாக வீரநிலைக் காலப் பாடல்களில் காணப்படுகிறது.  தம் வீரத்தைப் பகைவர்க்கு உணர்த்த வேண்டிய சூழலில் வஞ்சினம் எழுகிறது.

கையறுநிலை 

வீரநிலைக்காலப் பாடல்கள் உணர்ச்சிக் கொந்தளிப்பிலும் எழுகிறது.  ஒருவரின் இழப்பைச் சுட்டும் நிலையில் அமையும்.  கையறு நிலைப்பாடல்களில்  அவலச் சுவையை மிகுவித்துப் பாடினாலும், இறந்தோரின் வீரம் முதன்மையிடம் பெறுகிறது.  இறந்தவரின் பெருமை, சிறப்பு, போர்த்திறம் முதலானவற்றில் வீரம் வெளிப்படுவதை உணர முடிகிறது.

சான்றுகள்  

1. கி. இராசா. ஒப்பிலக்கியம் - பார்த்திபன் பதிப்பகம். திருச்சி, பதிப்பாண்டு - 2006.

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
 இலக்கியம்
குருவாராஜப்பேட்டை

குருவாராஜப்பேட்டை இந்திய மாநிலமான தமிழ்நாட்டின் ராணிப்பேட்டைமாவட்டத்தில் உஅரக்கோணம் வட்டத்தில் ள்ள ஒரு கிராமம்.

அறிவியல் ஆராய்ச்சி மையம் 
பி.ஏ.சேகா் அறிவியல் ஆராய்ச்சி மையம் திரு பி.ஏ.சேகா் அவா்களால் நிறுவப்பட்டது. இவா் அரக்கோனம்  குருவாராஜப்பேட்டை பகுதியை சோ்ந்த விஞ்ஞானி ஆவாா். இந்த மைய புதிய கண்டுபிடிப்புகளை மேம்படுத்துவதற்காக நிறுவப்பட்டது ஜவுளி நெசவு மற்றும் விவசாயம் போன்ற கிராமப்புற தொழில்களில். இந்த விஞ்ஞான ஆராய்ச்சி மையம் சிறந்த கண்டுபிடிப்பு விருது 2014 மற்றும் நிறுவனர் திரு பி.ஏ.சேகா்  கைத்தறி மற்றும் சக்திவாய்ந்த தொழில் பற்றி தனது புதிய கண்டுபிடிப்பை சென்னை இந்திய தொழில்நுட்ப நிறுவனத்தில் தனது உரையை நிகழ்த்தினாா்

புவியியல் அமைவிடம் 
குருவராஜப்பேட்டை, மாநில தலைநகரான சென்னையிலிருந்து  85 கிமீ தொலைவில் அமைந்துள்ளது.

அருகிலுள்ள நகரங்கள் 
அரக்கோணத்திலிருந்து இந்த கிராமம் சுமார் 15 கி.மீ. தொலைவில் உள்ளது. மேலும் இந்து கடவுளான ஆறு முருகன், திருத்தனி இங்கு இருந்து 8 கி.மீ. தொலைவில் உள்ளது. ராணிப்பேட்டை மாவட்டத்தின் முக்கியமான நகரங்களில் ஒன்றான சோளிங்கா்18 கி.மீ. தொலைவில் அமைந்துள்ளது.

மக்கள் மற்றும் ஆக்கிரமிப்பு 
உள்ளூர் கிராமப்புறங்களில் தமிழ் மாெழி பரவலாக பேசப்படுகிறது. இந்த பகுதியின் அருகாமையில் சில மக்கள்  தெலுங்கு  மொழியை சாா்ந்தவா்கள் இருக்கிறாா்கள்.

இந்த கிராமத்தில் உள்ள பெரும்பான்மையான மக்கள் நெசவுகளில் ஈடுபட்டுள்ளனர். ராணிப்பேட்டை மாவட்டத்தில் உள்ள லுங்கி உற்பத்திக்கான கிராமங்களில் ஒன்றாக இந்த கிராமம் உள்ளது.

மங்கலங்கிழார் அரசு மேல்நிலைப்பள்ளி பள்ளி.

இந்த கிராமத்தில் பெரும்பான்மையான மக்கள் தங்களுடைய வீடுகளில் மின்சாரம் தாங்கியை அமைத்திருக்கிறாா்கள். இந்த பகுதியை சாா்ந்த மக்கள் உலகின் பரவலாக படிப்பதற்கும் பணி புாிவதற்கும் சென்று உள்ளாா்கள். தமிழ்நாட்டின்  பல இடங்களில் இந்த பகுதியை சாா்ந்த மாணவர்கள்  மீது ஆராய்ந்து வருகிறார்கள்

முக்கியத்துவம் 
கல்யாணசுந்தரனார் இந்த கிராமத்தில் மங்கலங்கிழார் உடன் சிறிது காலமாக தங்கினார். செயிண்ட் கிருபனந்தா வாரியார் அடிக்கடி குருவராஜபேட்டைக்கு சென்றிருந்தார்.

தொழில் 
குருவராஜப்பேட்டையின் முக்கிய பெரும்பான்மையான தொழிலாக கருதப்படுவது நெசவு ஆகும். மக்கள் கைத்தறி மற்றும் பவர் ஈர்ப்பு நெசவுகளில் ஈடுபட்டுள்ளனர். நெசவுத் தவிர, அரிசி மற்றும் கரும்பு பயிர்கள் பயிரிடுவதால், வேளாண்மையின் மற்றொரு முக்கிய தொழிலாக கருதப்படுகிறது.

அண்மை 
குருவராஜப்பேட்டை என்ற பகுதி, அரக்கோணத்திலிருந்து 13 கி.மீ தாெலைவிலும், திருத்தனியிலிருந்து  10 கி.மீ  தாெலைவிலும்ம ற்றும் சோளிங்காிலிருந்து 15 கி.மீ. தாெலைவிலும், செருக்கனூரில் இருந்து 7 கி.மீ தொலைவிலும் அமைந்துள்ளது.

பள்ளிகள் 
 மங்கலங்கிழார் அரசு ஆண்கள் மேல்நிலைபள்ளி.
 அரசு பெண்கள் மேல்நிலை பள்ளி

பாா்வை 

தமிழ்நாடு மாநிலத்திலுள்ள ஊர்களும் நகரங்களும்
கனடியன் கணித ஆய்விதழ்

கனடிய கணித ஆய்விதழ் (Canadian Journal of Mathematics, ; அச்சு: , ஆன்லைன்: ) இருமாதங்களுக்கு ஒரு முறை கனேடிய கணித சமூகம் மூலம் வெளியிடப்படும் ஒரு கணித ஆய்விதழ் ஆகும்.

இது 1949-ஆம்  ஆண்டு எச். எசு. எம். கோசீட்டர் மற்றும் ஜி. டெ. பி ராபின்சன் ஆகியோரால் நிறுவப்பட்டது.  கனடிய கணித ஆய்விதழ் கணிதத்தின் அனைத்து பகுதிகளிலும் கட்டுரைகளை வெளியிடுகிறது.

மேற்கோள்கள் 

ஆங்கில அறிவியல் ஆய்விதழ்கள்
கணித ஆய்விதழ்கள்
சுல்தான் ஆறு

சுல்தா (Sulța) என்பது உருமேனியா நாட்டில் ஓடும் துரோட்டூசு ஆற்றின் வலது பக்கம் துணை ஆறாகும். இது சுல்தா கிராமத்தில் ஓடும் துரோட்டூசுடன் கலக்கிறது. இதன் நீளம் 26 கி. மீ. (16 மைல்) ஆகும். இதன் வடிநிலம் 118 சதுர கிலோமீட்டர் ஆகும்.

கிளையாறுகள்
பின்வரும் ஆறுகள் சுல்தா நதியின் துணை ஆறுகளாகும்.

இடது: மொராரேனி, வாலியா லுபுலுய், ஹோட்டார், கோடும்பிசா

வலது: தெல்னிதா, பைட்ரோசுல், புர்தா, புர்தா நோவுவா, அகாரசுல், கிறிசுதெசுல், சொலிந்தாரி (அல்லது சாம்பல்)

மேற்கோள்கள்

உருமேனியா ஆறுகள்
உலக கணித தினம்

உலக கணித தினம் (அமெரிக்கன் ஆங்கிலத்தில் உலக கணித தினம்) ஒரு ஆன்லைன் சர்வதேச கணித போட்டியாகும், இது கல்வி ஆதார வழங்குபவர் 3P கற்றல் (பள்ளி வளங்கள் கணிதம், ஸ்பெல்லோர்டொம் மற்றும் இண்ட்சைசிஸ் ஆகியவற்றின் பின்னணியில் உள்ள அமைப்பு) மூலமாக இயக்கப்படுகிறது.. பரந்த கணிதத் திட்டத்தின் சிறிய கூறுகள் உலக கணித தின நிகழ்வுக்கு திறம்பட சக்திவாய்ந்தவை.முதல் உலக கணித நாள் மார்ச் 14, 2007 (பை நாள்) நடைபெற்றது, மேலும் அடுத்த ஆண்டு மார்ச் மாதம் 1 புதன் அன்று நடைபெற்றது.
இந்த தோற்றம் இருந்தாலும், "உலக கணித தினம்" மற்றும் "உலக கணித தினம்" ஆகியவை வர்த்தக முத்திரைகளாகும், அவை சர்வதேச கணித ஒலிம்பியாட் அல்லது பை தினம் போன்ற மற்ற போட்டிகளால் குழப்பப்படக்கூடாது. 2010 ஆம் ஆண்டில், உலக கணித தினம் மிகப்பெரிய ஆன்லைன் கணித போட்டிக்கான கின்னஸ் உலக சாதனை ஒன்றை உருவாக்கியது. .
2011 இல், போட்டியின் பின்னால் அணி இரண்டாம் உலக ஸ்போக்கிங் தினத்தை சேர்த்தது - மற்றும் அதிகாரப்பூர்வமாக உலக கல்வி விளையாட்டு என மறுபிரவேசம் செய்தது

2012 இல், ஒரு மூன்றாவது நிகழ்வு சேர்க்கப்பட்டது - உலக அறிவியல் நாள்.உலக கணித தினம் மற்றும் உலக கல்வி விளையாட்டு இப்போது சாம்சங் நிதியுதவி, யுனிசெப் உலகளாவிய தொண்டு பங்குதாரராக துணைபுரிகிறது.2014 ஆம் ஆண்டில் எந்த நிகழ்ச்சியும் நடத்தப்படவில்லை, அக்டோபரில் நிகழ்வை நடத்த திட்டமிடப்பட்டது.

சான்றுகள் 

சிறப்பு நாட்கள்
வன்னிவிளாங்குளம்

வன்னிவிளாங்குளம்  என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது மாந்தை கிழக்கு பிரதேச செயலாளர் பிரிவில் அமைந்துள்ளது. இது மாங்குளத்துக்கு மேற்கே சுமார் 5 கிலோமீட்டர் தூரத்தில் அமைந்துள்ளது.

மேற்கோள்கள்

வெளி இணைப்புகள் 

தொகைமதிப்பு மற்றும் புள்ளிவிபரத் திணைக்களம், இலங்கை

முல்லைத்தீவு மாவட்டத்தில் உள்ள ஊர்களும், நகரங்களும்
சுசீந்திரம் பாலம்

சுசீந்திரம் பாலம் என்பது, சுசீந்திரத்தில் பழையாற்றின் மீது கட்டப்பட்டுள்ள பழைய பாலமாகும். இது ஆங்கிலேயர்களால்  கட்டப்பட்டது. 1934 ஆம் ஆண்டு டிசம்பர் 20 ஆம் தேதி அடிக்கல் நாட்டப்பட்டு, 1935 ஆம் ஆண்டு டிசம்பர் 20 ஆம் தேதி முழுமையாக கட்டி முடிக்கப்பட்டு கன்னியாகுமரி தேசிய நெடுஞ்சாலையுடன் இணைக்கப்பட்டது. 

இந்த பாலம் ஜார்ஜ் பிலிப், டிரஸ்கட் என்ற இரண்டு ஆங்கிலேய பொறியாளர்களின் மேற்பார்வையில் கட்டி முடிக்கப்பட்டது. பாலத்தின் நான்கு புறங்களிலும் தீபங்கள் ஏற்றும் விதத்தில் உயரமான தீபத் தூண்கள் அமைக்கப்பட்டிருந்தன. இதில் ஒன்று மட்டும் தற்போது உள்ளது. 

திருவிதாங்கூர் சமசுதானத்தின் சின்னமான இரண்டு யானைகளின் நடுவே சங்கு அமைந்திருப்பதை போன்ற வடிவம் இந்த பாலத்தின் அருகே பொறிக்கப்பட்டுள்ளது.

சுசீந்திரம் பழைய பாலத்தின் அருகிலேயே புதிய பாலம் கட்ட பல்வேறு முயற்சிகள் மேற்கொள்ளப்பட்டன. இதற்கு மத்திய அரசு 7.30 கோடி நிதி ஒதுக்கியது. அதன்படி பாலத்துக்கான பணிகள் தொடங்கப்பட்டன. ராட்சத தூண்கள் அமைக்கப்பட்டு பால கட்டுமானபணிகள் முழுமையடைந்தன.

மேற்கோள்கள்

வெளியிணைப்புகள் 
சுசீந்திரம் புதிய பாலத்தில் போக்குவரத்து தொடக்கம், தினமணி, ஆகஸ்டு 11, 2017. பார்த்த நாள்: ஆகஸ்டு 11, 2017.
கன்னியாகுமரி மாவட்டம்
கன்னியாகுமரி மாவட்ட மேம்பாலங்கள்
கற்கும் பாரதம்

கற்கும் பாரதம் (saakshar Bharat) என்பது இந்திய அரசின் முன்னாள் பிரதமர் மன்மோகன்சிங் தொடங்கிவைத்த திட்டம் ஆகும். இத்திட்டம் எழுத்தறிவு இல்லாதவர்களுக்கு எழுத்தறிவு வழங்குவதற்காகவும், புதியதான கற்றல் கற்பித்தல் முறைகளில் எழுத்தறிவுள்ள சமுதாயத்தை உருவாக்குவதற்குமான காெள்கையைக் கொண்டது. இந்தத் திட்டம் ஒன்றிய அரசின் நிதி உதவியுடன் 2009 செப்தம்பர் 8 இல் தொடங்கப்பட்டது.

நோக்கம் 
இத்திட்டம் இந்தியத் தேசிய எழுத்தறிவுத் திட்டத்தின் குறிக்கோள் இலக்குகளை அடைவதற்காகவும், மறு ஆய்வு செய்வதற்காகவும் தொடங்கப்பட்டது. இதன்வழி 60 மில்லியன் பெண்கள் உட்பட 70 மில்லியன் வயது வந்தோர்கள் எழுத்தறிவு பெற்றவர்களாக மாறுவதற்கான வாய்ப்புகளையும் கொண்டது. இது ஒன்றிய அரசின் மனிதவள மேம்பாட்டுத்துறையின் கீழ் உள்ள பள்ளிக்கல்வித் துறையில் செயல்படுத்தப்படுகிறது.

தேசிய எழுத்தறிவுத் திட்டம் ஒட்டுமொத்த எழுத்தறிவு வழங்குவதற்காக நாட்டிலுள்ள 597 மாவட்டங்களில் செயல்படுத்தப்பட்டு வருகிறது. இதில் 485 மாவட்டங்களில் மேம்பட்ட எழுத்தறிவு வழங்கும் நிகழ்வுகளையும் 328 மாவட்டங்களில் தொடர்ச்சியான கல்வி நிகழ்ச்சிகளையும் செய்து வருகிறது. 2001 ஆம் ஆண்டைய கணக்கெடுப்பின்படி 127 மில்லியன் வயது வந்தோர் இத்திட்டத்தின் மூலம் எழுத்தறிவு பெற்றுள்ளனர். இதில் 60 விழுக்காடு நபர்கள் பெண்களும், 23 விழுக்காடு தனியர்கள் தாழ்த்தப்பட்ட சமூகத்தினரும், 12 விழுக்காடு மக்கள் பழங்குடியினரும் ஆவர்.

வகைமை வயது வந்தோர் கல்வி மையம் 
'கற்கும் பாரதம்' வாயிலாக தெலுங்கானா மாநிலத்திலுள்ள கரீம் நகர் மாவட்டத்தில்  மக்கள் கல்விக் குழுவை(லோக் சிக் ஷா சமிதி) (LOk Shiksha samithi)அமைத்து அதன்வழி ஆறு கிராமங்களைத் தேர்வு செய்து வகைமை வயது வந்தோர் கல்வி மையம் அமைக்கப்பட்டுள்ளது.  இம்மையம் வயது வந்தோருக்குக் கல்வி அறிவு வழங்கும் பொழுது ஒட்டுமொத்த சமுதாயத்தினரும் கல்வியறிவு பெற்றுவிடுவர் என்பதைக் கொள்கையாக கொண்டுள்ளது.

செயல்பாடுகள் 
வயது வந்தோர் கல்வியின் நோக்கம் கல்விக்கான வாய்ப்புகளைப் பரவலாக்கி முறையான கல்வி பெறாத வயது வந்தோருக்கு வாய்ப்புகளை வழங்குவதாகும். இதில் எழுத்தறிவு, அடிப்படைக் கல்வி, திறன் வளர்ச்சியால் சமனிலையை ஏற்படுத்துவதாகும். இத்திட்டத்தின்கீழ் தற்பொழுது ஒவ்வொரு மாவட்டத்திலும் உள்ள ஒவ்வொரு ஊரிலும் வயது வந்தோருக்கான எழுத்தறிவு மையம் அமைந்துள்ளது.

தமிழக மையங்கள் 
தமிழகத்தில் பெண்களுக்கான எழுத்தறிவு விகிதம் 50 விழுக்காட்டிற்கு குறைவாக உள்ள மாவட்டங்களில் இத்திட்டம் அமல்படுத்தப்பட்டு வருகிறது. பெரம்பலூர், அரியலூர், தர்மபுரி, ஈரோடு, சேலம், விழுப்புரம், திருப்பூர், கிருஷ்ணகிரி, திருவண்ணாமலை ஆகிய ஒன்பது மாவட்டங்களில் எழுதப் படிக்கத் தெரியாத மக்களுக்கு மத்திய அரசின் உதவியுடன் செயல்படுத்தப்பட்டு வருகிறது. இத்திட்டத்தின் வாயிலாக ஏராளமானவர்களுக்கு எழுத்தறிவு கற்பிக்கப்படுகிறது. வயது வந்தோர் ஓய்வு நேரத்தில் இருக்கும்பொழுது அந்தந்த ஊரிலுள்ள படித்தவர்களைக் கொண்டு பாடம் நடத்தப்படுகிறது. பாடம் நடத்துவதற்கென்று குறிப்பிட்ட இடம் தேர்வு செய்யப்படவில்லை. எழுத்துக்கூட்டி படிக்க விரும்புபவர்கள் எந்த இடத்திற்கு வரச்சொல்கிறார்களோ அந்த இடத்திற்குப் பாடம் நடத்துபவர்கள் சென்று கற்கின்றனர்.

பாடங்கள் 
தமிழ், கணினியியல், சூழ்நிலையியல், பேரிடர் மேலாண்மை, தேர்தல் விழிப்புணர்வு, நிதி மேலாண்மை உள்ளிட்ட பல தலைப்புகளில் பாடப்புத்தகங்கள் அச்சிடப்பட்டு விலையின்றி கொடுக்கப்பட்டு வருகின்றன. இந்தத் திட்டம் தமிழகத்தில் பள்ளிச்சாரா கல்வி அமைப்பின் கீழ் செயல்பட்டு வருகின்றது.

மேற்கோள்கள் 

துப்புரவு முடிந்த கரூர் மாவட்ட ஆசிரியர்கள் தொடங்கிய கட்டுரைகள்
இந்தியாவில் கல்வி
சாடி இலக்கிய விருது

சாடி இலக்கிய விருது (Saadi Literary Award) என்பது அனைத்துலக பாரசீக இலக்கியத்திற்காக கொடுக்கப்படும் ஒரு விருது ஆகும். இவ்விருது 2008 ஆம் ஆண்டு முதல் வழங்கப்பட்டு வருகிறது. பாரசீக கவிஞர் சாடி சிராசி அவர்களைச் சிறப்பிக்கும் பொருட்டு அவரின் பெயரால் இவ்விருது வழங்கப்பட்டு வருகிறது. இந்த அனைத்துலக விருதை சாடி சிராசியின் பிறந்த நாளன்று ஈரான் அரசு வழங்குகிறது.

தரம் மற்றும் தனித்தன்மை வாய்ந்த பாரசீக இலக்கியங்களை எழுதிய சிறந்த ஆசிய ஆய்வாளர்களுக்கு இந்த இலக்கிய விருது கொடுத்து சிறப்பிக்கப்படுகிறது..

விருது பெற்றவர்கள்

 கபீர் அகமது செய்சி (2008)
 அசார்மி தக்டு சபாவி (2010)
 அன்வர் அகமது (2010)
 இத்ரீசு அகமது (2011)
 அப்துல்லா சுப்பான் (2011)
 பேராசிரியர் சந்திர சேகர் (2011)
 பில்கியூ பாத்திமா உசைனி (2011)
 சையது ஆசன் அப்பாசு (2011)
 சரிபியுன்னிசா பேகம் அன்சர்

மேற்கோள்கள் 

பாரசீக மொழி
ஈரான்
கோபி சந்த் மீனா

கோபி சந்த் மீனா பாரதீய ஜனதா கட்சியின் உறுப்பினரும்  இந்திய அரசியல்வாதியும், ராஜஸ்தான் மாநில ஆஸ்பூர் சட்டசபை தொகுதியில் 14 ஆவது  ராஜஸ்தான் சட்டமன்ற உறுப்பினராக இருந்தார்.

மேற்கோள்கள்

வாழும் நபர்கள்
இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
தென்னிந்திய திருச்சபை-தூத்துக்குடி - நாசரேத் திருமண்டலம்

தூத்துக்குடி  - நாசரேத் திருமண்டலம் தமிழ்நாட்டிலுள்ள தூத்துக்குடி மாவட்டத்தை தலைமையிடமாகக் கொண்டு இயங்கும் தென்னிந்திய திருச்சபையின் மறைமாவட்டங்களில் ஒன்றாகும். தென்னிந்திய திருச்சபை என்பது தமிழ்நாடு, ஆந்திரா, கர்நாடகா, கேரளா மற்றும் இலங்கையின் யாழ்ப்பாணம் பகுதியை உள்ளடக்கிய திருச்சபைகளின் கூட்டமைப்பாகும். இதில் மொத்தம் 24 திருமண்டலங்கள் (டயோசீசன்) உள்ளன. அவற்றில் தூத்துக்குடி பிஷப் கால்டுவெல் திருச்சபை, சாயர்புரம் போப் திருச்சபை, நாசரேத் மெர்க்காசிஸ் திருச்சபை, கோவில்பட்டி ரேக்லாண்ட் திருச்சபை, சாத்தான்குளம் திருச்சபைமற்றும் மெய்ஞானபுரம் திருச்சபை உள்ளிட்ட 6 சபைமன்றங்களையும், 106 சேகர மன்றங்களையும் உள்ளடக்கியது இந்த தூத்துக்குடி-நாசரேத் திருமண்டலம் ஆகும். இத்திருமண்டலத்தின் பேராலயமாக தூய யோவான் பேராலயம், நாசரேத் விளங்குகின்றது.

வரலாறு 
தூத்துக்குடி  -நாசரேத் திருமண்டலம் 2003 ஆம் ஆண்டு திருநெல்வேலி திருமண்டலத்திலிருந்து பிரிக்கப்பட்டு செயல்பட்டு வருகின்றது.

திருமண்டல பேராயர்கள் 
அருட்திரு. டாக்டர்  - J.A.B ஜெபசந்திரன் (2006-2013)
அருட்திரு. S.E.C. தேவசகாயம் (2014 - 2022)

இத்திருமண்டலத்தின் நிர்வாகத்தில் ஏற்பட்ட பல்வேறு குளறுபடிகள் மற்றும் நீதிமன்ற வழக்குகள் காரணமாக பேராயர் யாரும் இன்னமும் நியமிக்கப்படாமல், பொறுப்பு பேராயர்கள், நீதிமன்றத்தின் மூலம் நியமிக்கப்பட்ட ஆணையர்கள் மற்றும் சினாட் மூலம் நியமிக்கப்பட்ட பொறுப்பாளர்களுமே நிர்வகித்து வருகின்றனர்.

தூத்துக்குடி - நாசரேத்து திருமண்டல புள்ளியியல் 
 மொத்த ஞானஸ்நானம் பெற்றவர்கள் : 1,62,858
 மொத்த  திருசபையார் எண்ணிக்கை  : 1,17,898
 மொத்த போதகர்கள் எண்ணிக்கை  : 109
 மொத்த எண்ணிக்கை : 513
 மொத்த  தேவாலயங்களில் எண்ணிக்கை  : 104
 மொத்த சபைகளின் எண்ணிக்கை  : 6
 மொத்த நிறுவனங்களின் எண்ணிக்கை  : 44
 மொத்த தொடக்க பள்ளிகளின் எண்ணிக்கை : 242

மேற்கோள்கள்

தென்னிந்திய மறைமாவட்டத் திருச்சபைகள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தூத்துக்குடி மாவட்டம்
சி. சிக்கமாது

சி. சிக்கமாது (Chikkamadu S.) கருநாடக மாநிலத்தில் இருந்து ஒரு இந்திய அரசியல்வாதி ஆவாா். அவர் கர்நாடகா சட்டமன்றத்தில் உறுப்பினராக உள்ளார்.

தொகுதி 
அவர் ஹெக்டேடுவெங்கோட் தொகுதியை பிரதிநிதித்துவப்படுத்துகிறார்.

அரசியல் கட்சி 
இவா் மதசாா்பற்ற ஜனதா தளம் கட்சியை சார்ந்தவா்.

வெளி இணைப்புகள் 
கருநாடக சட்டமன்றம்

மேற்கோள்கள் 

வாழும் நபர்கள்
1951 பிறப்புகள்
தாவர அறிவு

தாவரப் புலன் அறிவு (Plant perception)  என்பது தாவரம் தன் எளிய தொடுபுலன் அறிவால் சூழலை உணர்ந்து துலங்கும் திறமையாகும். இது தன் உடலியக்க மாற்ற்த்தால் ஏற்படும் வடிவத் துலங்கலாகும். தாவரவியல் ஆராய்ச்சி, தாவரங்கள் வேதிமங்கள், ஈர்ப்பு,  ஒளி,  ஈரப்பதம், தொற்றுகள், வெப்பநிலை, உயிரகம், கரிம ஈராக்சைடு செறிவுகள்,  ஒட்டுண்ணி, நோய்,  புறக் குலைவுகள், ஒலி போன்ற அகல்விரிவான தூண்டல்களுக்கு துலங்குகின்றன தெரிவிக்கிறது..  தாவரப் புலன் அரிவு குறித்து தாவர உடலியக்கவியல், தாவரச் சூழலியல், மூலக்கூற்று உயிரியல் ஆகிய புலங்கள் படிக்கின்றன. இங்குத் தொல்காப்பியரின் ஓரறிவு இனமாக நிலைதிணை உயிரிகளைக் கருதுவதையும் நினைத்துப் பார்க்கலாம்.

தாவரப் புலன் அறிவு என்பது தாவரத்தின் எளிய புலன்காட்சி சார்ந்த அறிவு பற்றிய படிப்பு ஆகும். தாவரங்கள் தான் வாழ்வதற்குத் தேவையான சூழலை சுற்றுப்புறத்திலிருந்து ஏற்படுகின்ற தூண்டலிருந்து கற்றுக் கொண்டு முடிவு செய்து கொள்கின்றன. கடந்த சில ஆண்டுகளாக மேற்கொண்ட ஆய்வுகள், சூழ்நிலையில் உள்ள தகவலுக்கு ஏற்ப தாவரங்களின் நடத்தைகள் புலன் அறிவுத் திறன்கள் உள்ளன. சில ஆய்வுகள், தாவரங்களின் சில உடல்கூறுகள் (இலை நரம்புகள் போன்றன) விலங்குகளின் நரம்பு மண்டலம் போல் மின்குறிகைகளை கடத்துவதாகத் தெரிவிக்கின்றன.

மேற்கோள்கள் 
 

துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்